
2022, tawata e Aña di Inversion y | 
Oportunidad y e comunidad di nos dushi | 
Aruba, a uni mas, despues di e temponan di 
mas hopi desafio di nos historia. 


q 


Evelyn Wever- Cres 


PROME MINISTER 


Prome Minister Evelyn Wever - Croes: 


FERIA DI PASCO NA SAN NICOLAS TABATA 
BON ASISTI, CU BON AMBIENTE Y YENA CU 
POSITIVISMO 


Danki na SNBA y tur persona cu a haci e evento posibel 


Prome Minister Evelyn Wever - Croes a ricibi 
invitacion di San Nicolas Business Association 
(SNBA) pa asisti un feria di pasco y cendemento 
di e mata di pasco mas grandi di Aruba cual. 
Na e ocasion Prome Minister Wever - Croes a 
dirigi palabra na Ministernan, Parlamentarionan, 
Comerciantenan, esnan di SNBA y demas invitado 
y personanan presente. 


Premier Wever - Croes primeramente a gradici 
presidente nobo di SNBA sr. Errol de Freitas pa e | 
invitacion na e evento. Manera cu gobierno a bin 
ta anuncia, Aruba ta recuperando di e efectonan 
negativo di Covid. E afia cu ta cabando tabata un 
afia hopi dificil cu hopi reto pa cada persona sea 
ta riba tereno personal, familar, trabou, gobierno, 
financiero y mas. Pero a pesar di tur esaki, ta 
cerando e afia cu speransa y positivismo. Prome 
Minister Wever - Croes a splica cu Covid a come 
un cuart di e economia, pero a mira tambe cu awor 
turistanan ta biniendo bek y ta calcula cu pa fin di 
aña ta yega 100% di e cantidad di turista compara cu 
prome cu pandemia. Ademas, situacion financiero 
poco poco ta wordo poni na ordo y asina ta mira cu 
e aña ta cera hopi mas miho cu el a cuminsa cual 
ta duna hopi mas speransa cu 2023 ta bay ta un 
miho aña. 


Por ultimo, Prome Minister Wever - Croes a gradici cada 
persona cu a haci e evento posibel, specialmente SNBA pa ta 
un organisacion serio y determina den trece desaroyo pariba 
di brug y na San Nicolas. A gradici cada comerciante cu ta 
kere den pariba di brug y cu ta sigui inverti pariba di brug, y sin 


lubida cada persona cu no ta un comerciante pero cu ta carga 
un curason di yuda otro cual ta crea e conexion pa hunto trece 
bienestar den pueblo di san nicolas. 

“E ta un honor pa mira con pueblo a reacciona riba e invitacion 
y asisti e evento, cual ta crea speransa y trece positivismo pa 
aña 2023.’ 


Dialuna 12 December 2022 


Aruba completo a demostra 
seriedad y responsabilidad, 
y principalmente determinacion pa 
recupera y progresa. 


Minister di Finansa Xiomara Maduro relaciona cu Dia di Belasting na 
empleadonan di DIMP: 


SIN BOSO ESFUERZONAN Y DETERMINACION 
DEN BOSO TRABOU NOS PAIS NO POR SIGUI 
PROGRESA 


Diabierna mainta Departamento di Impuesto a organisa È 
un mainta special pa su empleadonan relaciona cu Dia 
di Belasting. Minister di Finansa tabata presente y a hiba 
palabra. Den su discurso e mandatario a trece dilanti cu awe 
ta recorda Dia di Belasting cual ta 1 di december y ta un bon 
momento pa nos, funcionarionan di gobierno, reflexiona riba e 
logronan di un organisacion asina importante pa recuperacion 
di nos pais. Departamento di Impuesto tin un tarea cu ta carga 
un responsabilidad inmenso y cu no tur ora ta facil. Enforsa 
cumplimento di pagonan di impuesto tin su retonan y mey 
mey di tur e retonan aki, nos belastingambtenaar ta percura 
pa colecta entrada di impuesto pa asina Aruba henter por 
beneficia di e frutanan. 


Minister Maduro a acentua cu sin nos esfuerzonan y 
determinacion den nos trabou nos pais no por sigui progresa. 
E logronan di awe ta danki na perseverancia y dedicacion 
di cada un di trahadornan na Departamento di Impuesto cu 
ta haci e diferencia na pia di trabao. Desde pandemia, nos 
pais a confronta diferente desafionan riba tereno di entrada di 
impuesto y nos economia. 

E mandatario a trece dilanti pa laga nos no perde for di bista 
cu nos tin cu sigui traha hunto pa logra e metanan nos dilanti. 
Nos ta hunto riba e caminda pa mehoracion, pues laga nos 
sigui inspira y motiva otro tumando iniciativa y asumiendo e 
responsabilidad pa nos metanan stipula. 


Minister Maduro ta felicita henter e ekipo di Departamento di 
Impuesto pa e inmenso trabou den e ultimo lunanan pa logra 
elimina e famoso atraso den procesamento di cobranza y 
restitutie di varios aña. Danki pa trece e organisacion up to date 
den 2022! Un danki di curazon y na cada un di e trahadornan 
pabien! Un dia sumamente placentero den compania di boso 
coleganan! 

Continuacion SIN BOSO ESFUERZONAN Y DETERMINACION DEN BOSO TRABOU.... 

EXITOSO TAYER INTERNACIONAL TOCANTE 
POTENCIAL DI CONOCEMENTO TRADICIONAL 
PA REDUCI IMPACTO DI CAMBIO DI CLIMA 
DEN CARIBE 


Entre 28 di november cu 2 di december 2022 e tayer 
internacional ‘Traditional Knowledge Solutions for Present 
and Future Climate Change Adaptation and Resilience in the 
Caribbean’ a tuma lugar na Museo Arqueologico Nacional Aruba 
(MANA). E tayer aki tabata un colaboracion entre e proyecto 
‘Islanders at the Helm’ y MANA. Durante 4 dia participantenan 
di region di Caribe, Hulanda y Aruba a intercambia experiencia, 
conocemento y ideanan riba cambio di clima den region di 
Caribe y con pa reduci su efectonan 


Apertura di e tayer a conta cu presencia di invitadonan 
special, manera Gobernador di Aruba, Minister di Ensefiansa 
y miembronan di prensa. Despues di e parti oficial a sigui cu e 
parti informativo na unda participantenan, local y internacional, 
a duna un presentacion. Pa haci e presentacionnan aki 
accesibel pa un publico grandi, a pone esaki disponible via 
‘livestreaming’. Nan ta disponibel ainda riba e link: https://www. 
youtube.com/@user-yr9ou6zh9n/streams. 


E siguiente dianan a tene sesionnan den gruponan chikito 
cu a enfoca riba topiconan specifico. Entre otro a delibera 
riba Agricultura, Seguridad di Alimentacion y Maneho di 
Awa, Herencia Cultural, Espacionan Sagrado y Lugarnan di 
Memoria, Construccion di Cas y Localidad pa Biba y Hende 
como parti di Sistema Natural pa Adapta na Cambio di Clima. 


Un panel publico curepresentantenan di comunidadnan indigina 
di Caribe y agricultor di Aruba tabata e ciere di e encuentronan 
na MANA. E panel a enfoca entre otro riba nificacion di 
naturalesa pa comunidadnan (indigina), practicanan tradicional 
pa atende cambio di clima, contribucion di conocimento 
tradicional na planificacion di desaroyo y mensahe clave di 
comunidad indigena pa mundo. 


E ultimo dia a haci un recorido riba Aruba bishitando sitionan 
arkeologico, iniciativanan inovativo relaciona cu sostenibilidad 
y medio ambiente. Participantenan a keda impresiona cu e 
proyectonan di Ecoliving Aruba, San Antonio College y Parke 
Nacional Aruba cu ta promove agricultura duradero y rescate 
di matanan di Aruba. 


Meta di e tayer tabata pa intercambia pensamento cu persona 
y institutonan clave den Caribe. Den e formato aki invitadonan 
local, indigena y tradicional tambe a haya un plataforma. 
Tabata e prome biaha cu den Caribe e gruponan diverso a bin 
hunto pa atende retonan cu cambio di clima. 


Whatis Eco Living Aruba about? 
Z people, one deam ` A moro sustainable Mestyie anc 
La 


Pa e topico aki lo sigui cu otro encuentro similar pa desaroya 
e ideanan. E tayer a demonstra e importancia di integracion 
di resultado di investigacion scientifico cu conocimiento 
tradicional. 

Duranteunsesionevaluativoden Hofidi ShoconaParke Nacional 
Aruba a identifica accionnan pa sigui traha conhuntamente. Lo 
presenta un documento di vision riba con pa atende cambio 
di clima. A crea un plataforma digital pa facilita dialogo entre 
participantenan. Siguientemente lo cuminsa haci preparacion 
pa un otro encuentro na Isla San Andres — Colombia. Mester 
fomenta mas investigacion y documentacion (cu un banco di 
dato) riba nivel nacional y local di temanan concerni y reforsa 
transmision di informacion na mas grupo den comunidad pa 
crea concientisacion. E organisadornan a keda satisfecho 
con e tayer a bai. Danki na fondonan di Islanders at the Helm, 
CaribTrails, KITLV, Universidad di Leiden, UNESCO - Caribe y 
Pais Aruba/Ministerio di Finansa y Cultura cu a haci'e posibel. 
Contribucion cu ekipo y recurso humano a ricibi di Fundacion 
Rancho, Biblioteca Nacional Aruba y Universidad di Aruba 
(facultad OGM). Un gradicimento special na medionan di 
comunicacion di Aruba cu a comparti informacion y cubri e 
tayer aki. 

MINISTER DI FINANSA Y CULTURA MADURO 
TA FELICITA ‘BLACKOUT’ CU PREMIO DI BEST 
FEATURE FILM dinis INDIA 


Recientemente e pelicula Blackout di director local Angel 
Soto a gana e premio di Best Feature Film na e Lake City 
International Film Festival (LCIFF) na Delhi, India. E peliculta 
Blackout ta enfoca riba e importancia cu Aruba tabata tin e 
tempo di Segunda Guera Mundial unda e refineria Lago y 
Arend tabata obheto di atake di e Alemannan pa motibo cu 
nan tabata e refinerianan mas grandi na mundo cu tabata yuda 
e aliado nan cu producto petrolero. 


Mas cu 45 diferente pais a competi den e festival aki durante 
cual Aruba a destaca y asina gana e categoria di Best Feature 
Film. Banda di e logro aki, e pelicula Blackout tambe a ricibi 
tres nominacion na e Northeast India International Film Festival 
(NIIFF) den categorianan di Best Feature Film, Best Director 
y Best Male Actor. E festival lo anuncia e ganadornan dia 12 
y 13 december venidero na Dimapur, Nagaland. Un bes mas 
talento, creatividad y cultura di Aruba ta wordo exponi riba 
tarimanan internacional. E reconocemento y premiacion di e 
pelicula Blackout ta muestra cu na Aruba tambe tin talento y 
capacidad pa destaca den cinematografia. 


Reconocemento for di festivalnan renombra ta muestra cu na 
Aruba tin hopi talento y potencial pa sigui desaroya e habilidad 
creativo y cinematografico. Minister Maduro ta felicita director 
Angelo Soto y e ekipo tras di e pelicula Blackout cu e bunita 
logro aki. 


NOMINEE 
AA 


A 10th 
GP ves Ala 
È 7 
oa ind» <ü 
a RI al 
Di” INTERNATIONAL CATEGORY 
FEATURE FILMS - WINNERS 


BEST DIRECTOR 
LABYRINTH 

BEST ACTRESS 

BEST MUSIC 


BEST FEATURE FIM NIGHTUNE 


LAKECITY 


INTERNATIONAL FILM FESTIVAL 


ANGEL 
soro 


ARNALDA 
LAMPE 


FRANCIS 
TOUSSAINT 


JURJEN 
ABMA 


le 3 
Se Finalist nominee hy 


Y Norihesst Indi ia 
> 
Film resti val 


SOTO PRODUCTIONS mu uc “nni 
MG SOT, LU i WWW AT 


IA 
Prins Ber a Dei ndS ® 6 o k 


Dialuna 12 December 2022 


Ministerio di Transporte, Integridad, 
Naturalesa y Asuntonan di Adulto Mayor 


Invitacion 


Presentacion Estudio di Transporte Publico 
“White Paper Public Transportation” 


Fecha: 12 di december 2022 
Luga: Universidad di Aruba 
Orario: 6:00 PM - 8:00 PM 

Tur final di aña 


Nos ta keda gradici cu den aña 2022, 
nos a lanta cabes y mira recuperacion, cu 


ta indica un comienso nobo. 


esfuerso di cada ciudadano. 


MINISTER 
Cre’ 


MINISTER ENDY CROES A REUNI CU CENTRO 


MEDICO DEPORTIVO ARUBA (CEMEDAR) 


\ 


Recientemente, Minister Endy Croes a reuni cu dr. Ricardo Elio 
Vargas y dr. Sandy Roga di Centro Medico Deportivo Aruba 
(CEMEDAR). Centro Medico Deportivo Aruba ta promove y 
mehora e bienestar mental y fisico di e deportistanan of di e 
personanan cu ta haci ehercicio na Aruba. Durante e reunion 
a dialoga tocante e renobacion di Stadion Guillermo Prospero 


Trinidad cu ta planifica pa comienso di afia 2023. 


Oficina di Centro Medico Deportivo Aruba ta situa na dicho 
stadion, unda cu ta planifica pa wordo renoba. Pues, mester 
wordo aloca na otro sitio pa e periodo di aproximadamente un 
afia. Minister di Deporte hunto cu departamentonan concerni 
ta sondea un otro localidad pa asina e departamento por sigui 


brinda nan servicio na e deportistanan. 


| 

f 

| 
a]. 


Na inicio di un siman nobo, 


Nos ta resa y pidi Dios pa duna 
cada un di nos e forsa cu nos 
mester pa nos keda concentra 
y enfoca pa logra nos metanan, 


Bon Siman Positivo y Productivo 


12 december 2022 


Minister di Ensefiansa y Deporte 


Endy Croes 

MINISTER ENDY CROES TA FELICITA Y 
GRADICI COLEGIO CONRADO CORONEL CU 
30 ANA DEN ENSENANSA DI ARUBA 


IL 
l'E 


Diahuebs mainta, Colegio Conrado Coronel a celebra nan 30 
aniversario. Durante 30 afia, e scol a conoce hopi cambio, 
a cambia di edificio, a cambia di un scol basico pa un scol 
primario, di un scol regular Colegio Conrado Coronel a bira 
un scol Multilingual caminda e studiantenan ta sifia lesa y 
skirbi den nan idioma materno esta Papiamento. Durante e 
trayecto di 30 afia e scol a conoce tres cabesante; sra. Yvonne 
Wever, sr. Anthony de Haseth y desde 2014 sra. Lourdes Vries 
ta funghi den dicho funcion. Mester remarca cu sr. Franky 
Dirksen ta docente na e scol desde inicio na afia 1992 te cu 


fecha di awe ainda. 


Dia 8 di december a conmemora e fecha cu e scol a wordo 
funda. Un mainta di celebracion yena di energia y entusiasmo 
unda e alumnonan a presenta un bunita show di baile, canto 
y poema. Minister Endy tabata presente ne ocasion special y 
a hiba palabra unda a gradici cabesante y maestronan cu a 
dedica nan tempo y amor den e trayecto di 30 afia pa educa 
nos muchanan. Tambe presente na e mainta di celebracion 
tabata Director di DPS, sr. Ivan Croes y Staffunctionaris Primair 
Onderwijs, sra. Marylou Maduro y demas invitadonan special. 


Concluyendo Mandatario di Enseñansa ta felicita e alumnonan 
cu a presenta un bunita show y a expresa palabra di gratitud 
na e maestronan pa nan guia, amor y dedicacion pa educa 
y forma nos muchanan pa nan futuro. E dignatario ta gradici 
e mayornan cu ta sostene nan yiunan den nan educacion. 
Masha pabien Colegio Conrado Coronel y danki pa 30 aña 
den enseñansa di Aruba. Ensefiansa gta e yabi pa futuro! 

MINISTER ENDY CROES A REUNI CU DIRECTIVA 


NOBO DI ARUBA SPORT UNIE (ASU) 


=a 


CA EE en” 2 


Recientemente, den un esfera ameno Minister Endy Croes a 
reuni cu e presidente sra. Soraida Boekhoudt y directiva nobo 
di Aruba Sport Unie (ASU). E proposito di Aruba Sport Unie ta 
pa crea oportunidad pa deportistanan na Aruba y ta promove 
salud fisico y mental na Aruba. Ademas di esaki, nan ta brinda 
apoyo economico na asociacion y federacion cu tin como meta 
promocion general di deporte na Aruba. Actualmente, nan 
ta asocia cu 39 federacion na Aruba. Durante e reunion cu 
Minister di Deporte, Aruba Sport Unie a presenta e directiva 
nobo, nan ideanan como tambe inkeitud y preocupacionnan 


riba diferente aspecto. 

Directiva nobo a informa e Mandatario di Deporte cu nan no a 
ricibi e “overdracht documenten" di e directiva anterior. Minister 
Endy Croes a palabra cu lo keda den contacto estrecho cu 
nan, pa asina yuda busca un solucion pa nan inkietudnan pa e 
bienestar general di deporte na Aruba. 


Concluyendo Minister Endy Croes ta felicita sra. Soraida 
Boekhoudt y e directiva nobo di ASU alabes ta desea nan hopi 
di exito. 


Aruba mester 


di nos TUR! 

MINISTER ENDY CROES A BISHITA USA 
BASEBALL COACHING CLINIC 2022 


Recientemente, Minister Endy Croes atende e prome edicion 
di USA Baseball Coaching Clinic 2022 organisa pa Aruba North 
Little League. Un total di 70 coach di diferente organisacion na 
Aruba a atende un weekend di seminario dedica pa mehora e 
deporte di baseball na Aruba. E coachnan di baseball di Merca 
cu tabata na Aruba den fin di siman pa e seminario tabata; 
sr. RJ Farrell, sr. Andrew Bartman, sr. Bryan Madsen y sr. 
Andre Butler. A organisa un sesion educativo specialmente pa 
studiante y mayornan. Un mainta dedica specificamente na 
studiante-atletanan cu tin e meta pa sigui nan estudio y hunga 
baseball na Merca. 


Diasabra merdia e prome sesion a inicia na Universidad di 
Aruba. Den e sesion aki a elabora aribe diferente aspecto, e.o. 
infield, hitting, base coaching, outfield, pitching y base running. 
Diadomingo ultimo e di dos dia di sesion continua na stadion 
Nadi Croes/Crismo Angela unda coachnan mester a subi 
veld pa asina por pone den practica kico a sifia e dia anterior. 
Minister Endy Croes a expresa cu e ta aplaudi e iniciativa y 
ta sostene e proyecto aki. Sigur cu mester ripiti e proyecto pa 
asina sigui eleva e conocemento di nos coachnan. Admirabel 
pa wak e coachnan bini hunto pa bienestar di e deporte y e 
muchanan. Finalisando Mandatario di Deporte ta felicita Aruba 
North Little League cu e bunita iniciativa. 

INNOVATION IN ENTREPRENEURSHIP: 


INCREASE BUSINESS PROFITS AND 
MAKE REMOTE WORK POSSIBLE 
WITH TECHNOLOGY 


WEDNESDAY, DEC, 14 2022 


FREE EVENT 


OUR GUEST SPEAKER 


BRYAN SUTLIVE 


Meet our international speaker Bryan 
Sutlive from Sutlive Law will give 
interesting insights during this 
immersive session on how it has 
benefited him, and how you can do 
the same. 


— LAW — 


Click to Register NOW 

E di dos dia di e congreso Igualdad den Reino na Nieuwspoort 
na Den Haag a termina cu un discusion di panel na unda Minister 
Plenipotenciario di Aruba mr. Ady Thijsen a participa. Tema di 
e discucion tabata envolvimento cu “rijkswetten” y tambe riba e 
deficit democratico cu ta existi den Reino Hulandes. Na e panel 
tambe a participa lider di fraccion pa United Democrat den 
Staten di St. Maarten Sarah Wescott-Williams, prof Gerhard 
Hoogers di Universidad di Groningen, Sheldry Osepa miembro 
di Staten di Curacao pa PNP, Adolphe Debrot di Universidad di 
Wageningen y Maghalie van der Bunt-George di Scol Publico 
di Curacao. 


Prome cu e discusion prof. dr. Ernst a tene un discurso riba 
Statuut di Reino, structura estatal y tambe riba e discusion 
tocante deficit democratico, cu tabata un tema den discurso 
di diferente oradornan durante di e congreso. Minister Thijsen 
a habri e discusion door di bisa cu durante di e dos dianan 
di e congreso a tende diferente oradornan cu diferente vision 
riba Reino Hulandes. Diferente punta di bista y solucionnan a 
bini dilante den e discursonan. Segun minister Thijsen e deficit 
democratico ta bisto y bo por sintie. ‘Na comienso cu a bin un 
Statuut pa Reino Hulandes na mi opinion por a papia di un 
deficit democratico. Pero importante pami ta cu 2009 tabata 
tin consulta parlamentario prome cu desmantelacion di Antia 
riba 10 di October 2010, unda a bin cu un comicion Deficit 
Democratico. A traha un rapport cu ta contene solucionnan 
pero no a haci nada cu esaki,' segun minister Thijsen. 


E mandatario ta sigi bisa cu despues di desmantelacion di 
Antia, e situacion a bira mas complica. Thijsen: ‘Bo ta haya 


Aruba cu su Status Aparte di 1986; Curacao y St. Maarten cu 
un Status Aparte cu ta otro cu esun di Aruba. Y bo ta haya 
Boneiro, Saba y St. Eustatius cu a bira un “openbare lichaam” 
(un tipo di municipio di Hulanda). Esaki a trece cambio den e 
relacion. Pami pa loke ta trata e Statuut, articulo 3 di Statuut 
ta hopi cla loke ta asuntonan di Reino y articulo 43 lid 2 ta 
papia di e “waarborg functie”, cu tambe ta un competencia di 
Gobierno di Reino y despues ta keda loke ta competencia di 
e paisnan den Reino. Un “rijkswet” riba su mes no mester ta 
un problema. E problema ta bin ora cu traha un “consensus 
rijkswet” cu ta afecta e autonomia di un pais.’ 


Minister Thijsen tabata tin un punto di bista cla riba e tema 
di parlamento di Reino (Koninkrijksparlement) cu na diferente 
ocacion a bin dilanti durante di e congreso. ‘Mi no ta kere 
cu esey ta e direccion cu nos mester bai. Mi ta kere mas 
cu nos lo mester haya derecho di voto como “bijzondere 
gedelegeerden” na momento cu tin debate den Tweede Kamer 
riba “rijkswetten”. Dicon, pasobra mi tabata tin experencia cu e 
amienda di e “Geschillenregeling” cu a keda aproba. Tambe cu 
e “Rijks visumwet” y e “rijkswet” pa aprobracion di e Acuerdo 
di Istanbul tocante violencia contra hende muher. Den tur e 
tres casonan aki amiendanan e wordo entrega y acepta den 
Tweede Kamer. E direccion ey nos mester bai. Nos tin derecho 
pa bin cu mocion y amienda y e pregunta awor ta dicon nos no 
por haya derecho di voto como “bijzondere gedelegeerden”. 
Esaki ta racional y husto, pasobra asina nos por representa 
nos puebo den tratamento di “rijkswetten” den Tweede Kamer,’ 
tabata punto di bista di Minister Thijsen durante di e discussion 
den e panel. 


Gabinete Wever - Croes IT 

MIENTRAS NOS TA DEN E ULTIMO DIANAN DI AÑA 2022, 
LAGA NOS REFLEXIONA RIBA E COSNAN BON 
CU A HIBA NOS NA RECUPERACION DI NOS DUSHI ARUBA. 
E CURASHI DI CADA CIUDADANO LO TA E INSPIRACION 
PA NOS DRENTA UN AÑA NOBO CU METANAN FIJO Y 
DETERMINACION PA SIGUI LUCHA PA PROGRESO DI NOS PAIS. 
LAGANDO ATRAS TUR NEGATIVISMO PA ASINA 2023 LO TA 
UN AÑA YEN DI BENDICION Y PROSPERIDAD. 


Don Pasco y Telg Aia Nabe. 


